ວິກິດການນີວເຄລຍ ຢູ່ຍີ່ປຸ່ນ ຮ້າຍແຮງຂຶ້ນ (ເບິ່ງສະລາຍດ໌)
ວິກິດການນີວເຄລຍຢູ່ຍີ່ປຸ່ນ ຮ້າຍແຮງຂຶ້ນ ພ້ອມທັງເກີດໄຟໄໝ້ ແລະກໍາມັນຕະພາບ ລັງສີຮົ່ວໄຫຼ ຮົ່ວໄຫລ.
ວິກິດການທີ່ໂຮງໄຟຟ້ານີວເຄລຍທີ່ປະສົບກັບໄພແຜ່ນດິນ ໄຫວໃນຍີ່ປຸ່ນຍິ່ງທະວີຄວາມຮ້າຍແຮງຂຶ້ນ ດ້ວຍການສົ່ງກໍາ ມັນຕະພາບລັງສີເພີ່ມຂຶ້ນໃນວັນພຸດມື້ນີ້ ເຖິງລະດັບທີ່ຈໍາ ເປັນຕ້ອງເຮັດໃຫ້ທາງການຍີ່ປຸ່ນອົບພະຍົບພວກນາຍຊ່າງ ຈຸສຸດທ້າຍ ໃນໂຮງໄຟຟ້າແຫ່ງນີ້ອອກໄປເປັນການຊົ່ວຄາວ ໂທລະພາບແຫ່ງຊາດຍີ່ປຸ່ນອອກຂ່າວກ່ຽວກັບພວກເຮືອບິນ ເຮລີຄອບເຕີທີ່ຢູ່ໃນທ່າຕຽມພ້ອມເພື່ອນຳເອົານໍ້າໄປສາດ ລົງໃສ່ເຕົາປັ່ນໄຟຟ້າໜ່ວຍທີ 3 ທີ່ໄດ້ຖືກເສຍຫາຍໃນໂຮງ ໄຟຟ້າ Fukushima ໃນຄວາມພະຍາຍາມອັນຮີບດ່ວນທີ່ ສຸດເພື່ອເຮັດໃຫ້ອຸນຫະພູມລົດລົງແລະເພື່ອປ້ອງກັນບໍ່ໃຫ້ ທ່ອນເຊື້ອເພິງນີວເຄລຍຢູ່ໃນເຄື່ອງປັ່ນໄຟຟ້າລະລາຍນັ້ນ ແຕ່ຕາໜ່າງໂທລະພາບ NHK ກ່າວວ່າ ພວກທະຫານໄດ້ ລົບລ້າງແຜນການນັ້ນ ຫລັງຈາກເຮືອບິນເຮລີຄອບເຕີອີກ ລໍານຶ່ງບິນເວີ່ນຢູ່ເທິງໂຮງໄຟຟ້າແຫ່ງນີ້ ເພື່ອຕິດຕາມເບິ່ງ ລະດັບກໍາມັນຕະພາບລັງສີນັ້ນ ທ່ານYukio Edano ຫົວໜ້າກອງເລຂາປະຈໍາຄະນະ ລັດຖະບານກ່າວວ່າ ກໍາລັງມີການກະກຽມອີກຄັ້ງໃໝ່ໃນແລງວັນພຸດມື້ນີ້ ເພື່ອຈະເລີ້ມ ສີດນໍ້າເຂົ້າໃສ່ເຕົາແຍກນີວເລຍທີ່ເສຍຫາຍນັ້ນຈາກພາກພື້ນດິນ ພວກປະຊາຊົນຍີ່ປຸ່ນພາກັນຕື່ນນອນຂຶ້ນມາໃນວັນພຸດມື້ນີ້ ເຫັນຮູບພາບໄຟໄໝ້ອີກໃນເຄື່ອງ ປັ່ນໄຟຟ້າໜ່ວຍທີ 4 ບ່ອນທີ່ເກີດໄຟລຸກຂຶ້ນເປັນເວລາ 2 ຊົ່ວໂມງໃນວັນອັງຄານວານນີ້ ຊຶ່ງໄດ້ສົ່ງກໍາມັນຕະພາບລັງສີ ໄກໄປເຖິງກຸງໂຕກຽວທີ່ຕັ້ງຢູ່ຫ່າງຈາກໂຮງໄຟຟ້າແຫ່ງນີ້ໄປ ທາງທິດໃຕ້ປະມານ 240 ຫລັກກິໂລແມັດນັ້ນ ໄຟໃໝ່ນີ້ໄດ້ມອດໄປຫລັງຈາກເຄິ່ງຊົ່ວໂມງ ແລະຕໍ່ມາກໍໄດ້ເຫັນເຝື້ອຄວັນກຸ້ມສີຂາວຂຶ້ນມາຈາກເຕົາປັ່ນໄຟຟ້າໜ່ວຍທີ 3 ທີ່ກອງປະຊຸມນັກຂ່າວໃນກຸງໂຕກຽວນັ້ນ ທ່ານ Edano ກ່າວວ່າ ຄວັນຂາວທີ່ວ່ານີ້ອາດ ຈະແມ່ນອາຍນໍ້າທີ່ຮົ່ວໄຫລອອກມາຈາກຫ້ອງບ່ອນທີ່ເກັບເຊື້ອໄຟນີວເຄລຍທີ່ຮົ່ວໄຫລ ອອກມາຈາກໜ່ວຍທີ 3 ນັ້ນກໍໄດ້ ບັນດາເຈົ້າໜ້າທີ່ປະກາດວ່າ ມີການຮົ່ວໄຫລໃນທໍາ ນອງດຽວກັນນີ້ໃນຫ້ອງເຕົາແຍກນີວເຄລຍໜ່ວຍທີ 2 ໃນມື້ກ່ອນນັ້ນ ທ່ານ Edano ກ່າວວ່າ ພວກພະນັກງານປະມານ 50 ຄົນໃນໂຮງໄຟຟ້າແຫ່ງນີ້ ທີ່ຍັງທໍາການຕໍ່ສູ້ຢູ່ຕໍ່ມາ ເພື່ອປໍ້ານໍ້າທະເລເຂົ້າໃສ່ທ່ອນເຊື້ອໄຟໃນເຕົາແຍກໄຟຟ້າທັງໝົດ 6 ໜ່ວຍ ໃນໂຮງໄຟຟ້ານັ້ນ ໄດ້ຖືກຖອນອອກໄປຈາກໂຮງໄຟຟ້າແຫ່ງນີ້ເພື່ອຄວາມປອດໄພ ແຕ່ລະດັບຂອງກໍາມັນຕະພາບລັງສີປາກົດວ່າໄດ້ລົດລົງໃນຕອນທ່ຽງ ທ່ານກ່າວຕໍ່ໄປວ່າ ການຕິດຕາມກວດກາເບິ່ງໄດ້ສະແດງໃຫ້ເຫັນວ່າ ລະດັບກໍາມັນຕະພາບລັງສີໃນວົງລັດສະໜີ 30 ຫລັກກິໂລແມັດຂອງໂຮງໄຟຟ້າບໍ່ສູງປານໃດເຖິງລະດັບທີ່ເປັນອັນຕະລາຍຕໍ່ສຸຂະພາບຂອງປະຊາຊົນນັ້ນ